Ritratt li jkellimna - Triq il-Lunzjata Din is-sena għanana ritratt ieħor li se jeħodna lura lejn l-aħħar tas-snin erbgħin. it-triq murija hi Triq il-Lunzjata, il-parti li twassal għax-xatt, kemm hu hekk fil-fond jidher Palazz Theuma Casteletti. Nostalġija kbira li taqbdek meta tħares lejn dan ir-ritratt huwa l-paċi li ssaltan fit-triq, Jidhru biss żewġ karrozzi, Dik ta' fuq il-lemin ġġib in-numru 115 u l-oħra ma' l-istess naħa, iktar 'i fuq hi eqdem u kienet dik ta' li spare wheel fuq barra. Osservazzjoni oħra hi dwar il-bini. F'din it-triq ftit li xejn sar tibdil iżda fir-rokna tax-xellug jidhru xi persjani u bibien li llum spiċċaw billi f'dan il-post insibu l-Bank of Valletta. Fuq in-naħa l-oħra kien hemm wieħed mill- ħwienet-bars li tant kien hemm minnhom fix-xatt li dan kien iġib l-isem Central Bar. Kemm hu hekk l-ewwel ittri ta' dan l-isem jidher fuq it-tabella tax- xatt, Interessanti li hawnhekk wieħed jista' josserva għamla antika ta' riklamar - l-isem tal-bar impitter b'ittri kbar fuq il-ħajt. Osservazzjoni oħra wieħed jista' jagħmilha meta jħares lejn l-art. Hawnhekk jara miżien ta' xi bejjiegħ tal-qubbajt, li permezz tiegħu, ibbukkja l-post biex ikun jista' jarma l-mejda tal-qubbajt fl- okkażjoni tal-festa. Osservazzjoni oħra nistgħu nagħmluha mit-tlett irġiel li narawhom fir-rokna tax-xellug. Tnejn minnhom narawhom lebsin il-libsa bajda kompluta bil-ġlekk u ħdejhom naraw bejjiegħ nieżel ix-xatt. Dan kien bejjiegħ tal- gandorfli, ta' l-imħar u ta' kwalitajiet oħra ta' frott tal-baħar. Kienu bejjiegħa tant komuni f'tas-Sliema ta' l-imgħoddi u dan wieħed minnhom, li hawn narawh liebes is-sidrija, bil- beritta bajda u bil-kavetta f'idu. Fuqhom tidher lampa, waħda, minn dawk i kienet iddawwal ix-xatt ta' tas-Sliema meta jidlam. L-aħħar osservazzjoni nistgħu nagħmluha dwar l-armar li hu ċ-ċentru ta' dan ir-ritratt. Għal darb'oħra hawn reġa' għandna dekorazzjoni ta' disinji magħmula mil-injam u l- firdiferru magħquda flimkien u miksi kollox bil-liedna ta' iwien differenti, Kien armar tant sabiħ li kien jitlob ħin, paċenzja u dedikazzjoni, tlett ħwejjeġ li llum tant naqsul Minn dan ir-ritratt wieħed jinduna li f'din it-triq ma kienux jintramaw pavaljuni iżda antaljoli bil-bandalori. Dan ir-ritratt hu tifkira oħra tal-festa ta' Stella Maris ta' l-imgħoddi. Tas-Sliema Tonv Terribile 24 ta' Gunju 1996 Testa 96 Paġna 57 ;